CELEX: 22014D0168
Language: lv
Date: 2014-09-25 00:00:00
Title: EEZ Apvienotās komitejas Lēmums Nr. 168/2014 (2014. gada 25. septembris), ar ko groza EEZ līguma I pielikumu (Veterinārijas un fitosanitārijas jautājumi) [2015/1236]

30.7.2015   
            
            
               LV
            
            
               Eiropas Savienības Oficiālais Vēstnesis
            
            
               L 202/13
            
         EEZ APVIENOTĀS KOMITEJAS LĒMUMS
   Nr. 168/2014
   (2014. gada 25. septembris),
   ar ko groza EEZ līguma I pielikumu (Veterinārijas un fitosanitārijas jautājumi) [2015/1236]
   EEZ APVIENOTĀ KOMITEJA,
   ņemot vērā Līgumu par Eiropas Ekonomikas zonu (“EEZ līgums”) un jo īpaši tā 98. pantu,
   tā kā:
   
               (1)
            
            
               EEZ līgumā jāiekļauj Komisijas 2014. gada 25. marta Īstenošanas regula (ES) Nr. 302/2014 par atļauju izmantot no Trichoderma reesei (CBS 126896) iegūtas endo-1,3(4)-beta-glikanāzes preparātu kā barības piedevu gaļas cāļiem un atšķirtiem sivēniem (atļaujas turētājs ROAL Oy) (1).
            
         
               (2)
            
            
               EEZ līgumā jāiekļauj Komisijas 2014. gada 25. marta Īstenošanas regula (ES) Nr. 304/2014 par atļauju lietot Enterococcus faecium NCIMB 10415, Enterococcus faecium DSM 22502 un Pediococcus acidilactici CNCM I-3237 preparātus par barības piedevām visām dzīvnieku sugām (2).
            
         
               (3)
            
            
               EEZ līgumā jāiekļauj Komisijas 2014. gada 25. marta Īstenošanas regula (ES) Nr. 305/2014 par atļauju izmantot propionskābi, nātrija propionātu un amonija propionātu par barības piedevām visām dzīvnieku sugām, izņemot atgremotājus, cūkas un mājputnus (3).
            
         
               (4)
            
            
               Šis lēmums attiecas uz tiesību aktiem par lopbarību. Tiesību akti par lopbarību neattiecas uz Lihtenšteinu, kamēr attiecībā uz Lihtenšteinu piemēro Eiropas Kopienas un Šveices Konfederācijas Nolīgumu par lauksaimniecības produktu tirdzniecību, kā tas noteikts EEZ līguma I pielikuma nozaru pielāgojumos. Tādēļ šis lēmums nav piemērojams Lihtenšteinai.
            
         
               (5)
            
            
               Tādēļ būtu attiecīgi jāgroza EEZ līguma I pielikums,
            
         IR PIEŅĒMUSI ŠO LĒMUMU.
   1. pants
   EEZ līguma I pielikumā pēc II nodaļas 103. punkta (Komisijas Īstenošanas regula (ES) Nr. 803/2013) iekļauj šādus punktus:
   
               “104.
            
            
               
                  32014 R 0302: Komisijas 2014. gada 25. marta Īstenošanas regula (ES) Nr. 302/2014 par atļauju izmantot no Trichoderma reesei (CBS 126896) iegūtas endo-1,3(4)-beta-glikanāzes preparātu kā barības piedevu gaļas cāļiem un atšķirtiem sivēniem (atļaujas turētājs ROAL Oy) (OV L 90, 26.3.2014., 4. lpp.).
            
         
               105.
            
            
               
                  32014 R 0304: Komisijas 2014. gada 25. marta Īstenošanas regula (ES) Nr. 304/2014 par atļauju lietot Enterococcus faecium NCIMB 10415, Enterococcus faecium DSM 22502 un Pediococcus acidilactici CNCM I-3237 preparātus par barības piedevām visām dzīvnieku sugām (OV L 90, 26.3.2014., 8. lpp.).
            
         
               106.
            
            
               
                  32014 R 0305: Komisijas 2014. gada 25. marta Īstenošanas regula (ES) Nr. 305/2014 par atļauju izmantot propionskābi, nātrija propionātu un amonija propionātu par barības piedevām visām dzīvnieku sugām, izņemot atgremotājus, cūkas un mājputnus (OV L 90, 26.3.2014., 12. lpp.).”
            
         2. pants
   Īstenošanas regulu (ES) Nr. 302/2014, (ES) Nr. 304/2014 un (ES) Nr. 305/2014 teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
   3. pants
   Šis lēmums stājas spēkā 2014. gada 26. septembrī, ja ir iesniegti visi paziņojumi saskaņā ar EEZ līguma 103. panta 1. punktu (4).
   4. pants
   Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
   
      Briselē, 2014. gada 25. septembrī
      
         
            EEZ Apvienotās komitejas vārdā –
         
         
            priekšsēdētājs
         
         Kurt JÄGER
      
   
   
      (1)  OV L 90, 26.3.2014., 4. lpp.
   
   
      (2)  OV L 90, 26.3.2014., 8. lpp.
   
   
      (3)  OV L 90, 26.3.2014., 12. lpp.
   
   
      (4)  Konstitucionālās prasības nav norādītas.